stanford-oval/wikipedia huggingface dataset:
สนามกีฬาเทิร์นเนอร์

| --- | --- |
Turner Toto
ยูฟ่า 
th
ชื่อเต็ม: สนามกีฬายาอาคอฟ เทิร์นเนอร์ โตโต เบียร์ชีบา
ที่ตั้ง: เบียร์ชีบา อิสราเอล
พิกัด: 31°16′23.34″N 34°46′45.7″E﻿ / ﻿31.2731500°N 34.779361°E﻿ / 31.2731500; 34.779361
เจ้าของ: เทศบาลเบียร์ชีบา
ผู้ดำเนินการ: เทศบาลเบียร์ชีบา
ความจุ: 16,126 ที่นั่ง
ขนาดสนาม: 22,000 ตารางเมตร
รูปร่างสนาม: 105 × 68 เมตร (พื้นสนาม)​
พื้นผิว: หญ้า
การก่อสร้าง
ลงเสาเข็ม: สิงหาคม ค.ศ. 2011
เปิดใช้สนาม: 21 กันยายน ค.ศ. 2015
งบประมาณในการก่อสร้าง: 250 ล้านนิวเชเกลอิสราเอล
สถาปนิก: Goldschmidt Arditi Ben Naim Architects
การใช้งาน
ฮาโปเอลเบียร์ชีบา (2015–ปัจจุบัน)  ฟุตบอลทีมชาติอิสราเอล (2018–ปัจจุบัน)
สนามกีฬาเทิร์นเนอร์ (ฮีบรู: אצטדיון טרנר) หรือชื่อเต็ม สนามกีฬายาอาคอฟ เทิร์นเนอร์ โตโต เบียร์ชีบา เป็นสนามกีฬาฟุตบอลตั้งอยู่ที่เมืองเบียร์ชีบา ประเทศอิสราเอล และเป็นสนามเหย้าของสโมสรฟุตบอลฮาโปเอลเบียร์ชีบา สนามตั้งชื่อตามยาอาคอฟ เทิร์นเนอร์ อดีตนายกเทศมนตรีของเบียร์ชีบา สนามแห่งนี้ยังใช้จัดการแข่งขันของฟุตบอลทีมชาติอิสราเอลเป็นบางนัด
ประวัติ

สนามกีฬาเทิร์นเนอร์มีความจุ 16,126 ที่นั่ง โดยติดตั้งเก้าอี้ครบทุกที่นั่ง อัฒจันทร์ฝั่งทิศใต้มีชื่อว่า อาเธอร์ วาเซอร์มิล ซึ่งถูกนำไปตั้งชื่อสนามกีฬาวาเซอร์มิลด้วยเช่นกัน สนามกีฬาเป็นส่วนหนึ่งของศูนย์กีฬาซึ่งประกอบไปด้วยอาคารอเนกประสงค์คอนช์อารีนา (ความจุ 3,000 ที่นั่ง) สนามฝึกซ้อม และสระว่ายน้ำ
สนามตั้งอยู่ทางตอนเหนือของเบียร์ชีบา มีกำหนดเปิดใช้งานในช่วงต้นฤดูกาล 2015–16 ซึ่งในฤดูกาลนั้น ฮาโปเอลเบียร์ชีบาขายบัตรได้ 12,000 ใบ อย่างไรก็ตาม สนามยังไม่พร้อมใช้งานในช่วงต้นฤดูกาล ทำให้ฮาโปเอลต้องย้ายไปเล่นนัดเหย้าที่สนามกีฬาเท็ดดีในเยรูซาเลมแทน การแข่งขันนัดแรกที่สนามกีฬาเทิร์นเนอร์เกิดขึ้นเมื่อวันที่ 21 กันยายน ค.ศ. 2015 ซึ่งฮาโปเอลเสมอกับมัคคาบีไฮฟา 0–0
การแข่งขันนัดแรกของฟุตบอลทีมชาติอิสราเอลที่สนามแห่งนี้ จัดขึ้นเมื่อวันที่ 14 ตุลาคม ค.ศ. 2018 ซึ่งอิสราเอลเอาชนะแอลเบเนีย 2–0 ในยูฟ่าเนชันส์ลีก ฤดูกาล 2018–19
การแข่งขันระดับนานาชาติ

| วันที่ | ทีมแรก | ผล | ทีมที่สอง | การแข่งขัน | ผู้ชม |
| --- | --- | --- | --- | --- | --- |
| 14 ตุลาคม 2018 |  อิสราเอล | 2–0 |  แอลเบเนีย | ยูฟ่าเนชันส์ลีก 2018–19 ลีกซี | 14,950 |
| 5 กันยายน 2019 |  อิสราเอล | 1–1 |  มาซิโดเนียเหนือ | ฟุตบอลชิงแชมป์แห่งชาติยุโรป 2020 รอบคัดเลือก | 15,200 |
แหล่งข้อมูลอื่น

Official website เก็บถาวร 2017-10-17 ที่ เวย์แบ็กแมชชีน
อาบักธา

อาบักธา (ฮีบรู: אבגתא, อักษรโรมัน: ’Ǎḇaḡṯā) เป็นข้าราชบริพาร (หรือขันที) ในพระเจ้าอาหสุเอรัส เขาได้รับการเรียกขานแค่ครั้งเดียวในหนังสือเอสเธอร์ (Esther 1:10) ตามรายงาน พระเจ้าอาหสุเอรัสทรงบัญชาให้อาบักธากับขันทึ 6 คนไปทูลเชิญราชินีวัชทีทรงมงกุฎและเข้าเฝ้ากษัตริย์ การปฏิเสธของพระนางนำไปสู่การขับไล่และการเลือกเอสเธอร์เป็นราชินีองค์ใหม่แห่งจักรวรรดิเปอร์เซีย
รากศัพท์ของชื่อ "อาบักธา" ยังไม่เป็นที่กระจ่าง
ในเอสเธอร์ 1:10 อาบักธาได้รับการเรียกขานเป็น סָרִיס (sarīs) ศัพท์ภาษาฮีบรูที่แปลว่าขันที สามารถหมายถึงข้าราชบริพารทั่วไป ไม่ใช่แค่เพียงผู้ที่ถูกตอนอวัยวะเพศ เนื่องจากมีการกล่าวถึงอาบักธาและข้าราชการอีกหกคนว่าช่วยปรนนิบัติกษัตริย์ ไม่ใช่สตรีของเชื้อพระวงศ์ จึงเป็นไปได้ที่เขาไม่ใช่ขันทีในความหมายเชิงเทคนิค
การฉีดวัคซีนโควิด-19 ในประเทศอิสราเอล

| --- | --- |
วันที่: 19 ธันวาคม พ.ศ. 2563 – ปัจจุบัน
ที่ตั้ง: อิสราเอล
สาเหตุ: การระบาดทั่วของโควิด-19
เป้าหมาย: ภูมิคุ้มกันหมู่ที่สมบูรณ์ต่อโควิด-19 ในประชากรอิสราเอล
ประธานาธิบดีอิสราเอล ริวเวน ริฟลิน กับผู้เข้ารับการฉีดวัคซีน"บรีไลฟ์" (BriLife) ของสถาบันเพื่อการวิจัยทางชีวภาพแห่งอิสราเอลในการทดลองระยะ B เป็นคนแรก ที่ศูนย์การแพทย์บาร์ซิไล
โครงการฉีดวัคซีนโควิด-19 ของอิสราเอล มีชื่ออย่างเป็นทางการว่าโครงการ Give a Shoulder (ฮีบรู: לתת כתף‎, อักษรโรมัน: latet katef ) เริ่มต้นเมื่อวันที่ 19 ธันวาคม พ.ศ. 2563 ซึ่งได้รับการกล่าวถึงในด้านความเร็ว โดยประชากรประเทศอิสราเอลร้อยละยี่สิบ ได้รับวัคซีนโดสแรก (จากที่ต้องได้รับคนละสองโดส) ในช่วงเวลาเพียงสามสัปดาห์
ประมาณ 60% ของชาวอิสราเอลได้รับวัคซีนอย่างน้อยหนึ่งโดส ทำให้ในเวลานั้นอิสราเอลมีผู้ที่ได้รับการฉีดวัคซีนต่อประชากรมากที่สุดในโลก การฉีดวัคซีนเป็นการร่วมกันขับเคลื่อนโดยหน่วยงานด้านสุขภาพในประเทศ โดยใช้ข้อมูลติดต่อรายบุคคลจากฐานข้อมูล ซึ่งทำให้เกิดความสำเร็จในการฉีดวัคซีนในสัดส่วนประชากรที่สูงในช่วงเวลาสั้น ๆ เมื่อเปรียบเทียบกับส่วนอื่นของโลก
ภูมิหลัง

การกระจายวัคซีนอย่างรวดเร็วในรัฐอิสราเอลเกิดจากหลายปัจจัย เช่นประชากรของอิสราเอลมีอายุน้อยกว่าค่าเฉลี่ยของประเทศพัฒนาแล้วอื่น ๆ โดยประชากรในอิสราเอลที่มีอายุเกิน 65 ปีมีเพียงร้อยละ 12
อิสราเอลมีพื้นที่น้อยกว่าประเทศพัฒนาแล้วอื่น ๆ และยังมีประชากรที่ค่อนข้างน้อยคือประมาณ 9.3 ล้านคน การตอบสนองอย่างเป็นระบบของอิสราเอลในแง่ของการได้มา การจัดเก็บ และการกระจายวัคซีน ถือว่ามีการประสานงานกันโดยรวมเป็นอย่างดี ส่วนหนึ่งเป็นผลจากลักษณะรวมศูนย์ของระบบรัฐบาลของอิสราเอล ตัวอย่างเช่น การไม่ได้ส่งมอบการตัดสินใจเกี่ยวกับนโยบายด้านสุขภาพหลายประการไปยังหน่วยงานระดับรัฐที่ต่ำกว่า รัฐได้จัดซื้อวัคซีนโควิด-19 ของบริษัทไฟเซอร์-ไบออนเทค อย่างรวดเร็วเป็นจำนวนมากเมื่อเทียบกับจำนวนประชากร ในเดือนธันวาคม พ.ศ 2563 ก่อนหน้านั้นในเดือนพฤษภาคม พ.ศ. 2563 รัฐก็ได้บรรลุข้อตกลงกับบริษัทที่กำลังพัฒนาวัคซีนเช่น บริษัทโมเดอร์นา
ภูมิหลัง > คำสั่งซื้อวัคซีน

| วัคซีน | การอนุมัติ | การนำไปใช้ |
| --- | --- | --- |
ไฟเซอร์-ไบออนเทค:  ใช่
โมเดอร์นา:  ใช่
ภูมิหลัง > วัคซีนในระยะทดลอง

| วัคซีน | ชนิด (เทคโนโลยี) | ระยะที่ 1 | ระยะที่ 2 | ระยะที่ 3 |
| --- | --- | --- | --- | --- |
| ไฟเซอร์-ไบออนเทค | อาร์เอ็นเอ |  เสร็จสิ้น |  เสร็จสิ้น |  เสร็จสิ้น |
| สถาบันเพื่อการวิจัยทางชีวภาพแห่งอิสราเอล | เวกเตอร์ไวรัส | กำลังดำเนินการ | กำลังดำเนินการ |  ยังไม่ดำเนินการ |
ประวัติ

ในช่วงเริ่มต้นของโครงการ อิสราเอลได้ให้ข้อมูลทางการแพทย์เกี่ยวกับพลเมืองของตนแก่บริษัทไฟเซอร์ โดยเป็นส่วนหนึ่งของข้อตกลงกับบริษัทในการจัดหาวัคซีนป้องกันโควิด-19 สำหรับประเทศ
การรณรงค์ฉีดวัคซีนเบื้องต้นมุ่งเน้นไปที่ผู้สูงอายุ (ผู้ที่มีอายุเกิน 60 ปี) และกลุ่มผู้ป่วยอื่น ๆ ที่มีความเสี่ยงสูงต่อการเจ็บป่วยที่รุนแรงหากเกิดกรณีการติดเชื้อ เช่น ผู้ที่มีโรคประจำตัว ตลอดจนเจ้าหน้าที่ในภาคส่วนบริการสุขภาพ หลังจากแปดสัปดาห์ เจ้าหน้าที่การแพทย์เกือบ 85% ที่โรงพยาบาลแห่งหนึ่งในกรุงเยรูซาเล็ม (ศูนย์การแพทย์มหาวิทยาลัยฮาดัสซาห์ฮีบรู) ได้รับการฉีดวัคซีนแล้ว
อิสราเอลเริ่มรณรงค์เมื่อวันที่ 19 ธันวาคม พ.ศ. 2563 โดยนายกรัฐมนตรีเบนจามิน เนทันยาฮู เป็นบุคคลแรกในประเทศที่ได้รับวัคซีน โดยมีการถ่ายทอดสดการฉีดวัคซีนทางโทรทัศน์เพื่อสนับสนุนให้ชาวอิสราเอลคนอื่น ๆ เข้ารับวัคซีน ภายในเวลาไม่ถึงสองสัปดาห์ ชาวอิสราเอลมากกว่า 10% ได้รับวัคซีนโดสแรก
การฉีดวัคซีนประชากรจำนวนมากในอิสราเอลได้แสดงหลักฐานว่าวัคซีนไฟเซอร์หยุดยั้งการแพร่เชื้อไวรัส รวมถึงการติดเชื้อที่ไม่มีอาการ โครงการฉีดวัคซีนยังช่วยควบคุมอัตราการเสียชีวิตในประเทศอีกด้วย
เมื่อต้นเดือนกุมภาพันธ์ พ.ศ. 2564 ชาวอิสราเอลอายุเกิน 60 ปีอย่างน้อย 90% ได้รับวัคซีนไฟเซอร์อย่างน้อยหนึ่งโดส และจำนวนผู้ติดเชื้อที่ได้รับการยืนยันในประเทศลดลง 41% เมื่อเทียบกับเดือนก่อนหน้า ภายในปลายเดือนกุมภาพันธ์ ชาวอิสราเอลอย่างน้อย 4.8 ล้านคนได้รับวัคซีนอย่างน้อยหนึ่งโดส การฉีดวัคซีนจำนวนมากนี้ทำให้ผู้ป่วยโควิด-19 ที่มีอาการรุนแรงลดลง อิสราเอลผ่านกฎหมายที่อนุญาตให้เจ้าหน้าที่ของรัฐระบุและติดต่อผู้ที่ยังไม่ได้รับการฉีดวัคซีน เพื่อโน้มน้าวให้พวกเขาเข้ารับวัคซีน
ในการผ่านเข้าสถานที่บางแห่ง เช่น สนามกีฬาในร่ม โรงแรม และโรงละคร ประชาชนที่ได้รับวัคซีนแล้วต้องแสดง"บัตรผ่านสีเขียว" (ฮีบรู: דרכון ירוק, อักษรโรมัน: darkon yarok ) หรือที่เรียกว่า "ป้ายสีเขียว" (ฮีบรู: תו הירוק, อักษรโรมัน: tav yeruka ) ซึ่งได้รับการประกาศใช้อย่างเป็นทางการโดยกระทรวงสาธารณสุขของอิสราเอลเมื่อวันที่ 21 กุมภาพันธ์ พ.ศ. 2564 บัตรผ่านสีเขียวแสดงว่าผู้ถือบัตรมีภูมิคุ้มกันจากโควิด-19 แล้ว ไม่ว่าจะจากการได้รับวัคซีนหรือจากการติดเชื้อก่อนหน้านั้น ผู้ที่ได้รับวัคซีนโควิด-19 ทั้งสองโดสจะมีสิทธิ์ได้รับใบรับรองการฉีดวัคซีนนี้ ซึ่งจะมีอายุใช้งานหกเดือน
ณ เดือนมีนาคม พ.ศ. 2564 อิสราเอลมีผู้ที่ได้รับวัคซีนต่อหัวประชากรสูงที่สุดในโลก ประมาณ 60% ของผู้อยู่อาศัยในอิสราเอลได้รับวัคซีนป้องกันโควิด-19 อย่างน้อยหนึ่งโดสภายในเดือนมีนาคม และสถานที่สาธารณะบางแห่งได้เปิดใช้บริการอีกครั้งสำหรับผู้ที่ได้รับวัคซีนแล้ว เวลานั้นมีเพียง 100,000 คนที่อายุเกิน 50 ปีที่ยังคงไม่ได้รับการฉีดวัคซีน ภายในเดือนมีนาคม อย่างน้อย 50% ของประชากรอิสราเอลได้รับวัคซีนไฟเซอร์ทั้งสองโดสแล้ว
ความสำเร็จของโปรแกรมการฉีดวัคซีนของอิสราเอลได้รับการให้เครดิตกับระบบส่วนกลางที่จัดการโดยองค์กรหลักประกันสุขภาพ โดยเฉพาะอย่างยิ่งในเรื่องที่เกี่ยวกับการจัดการข้อมูลสุขภาพส่วนบุคคลของชาวอิสราเอล พวกเขาสามารถประสานงานการขับเคลื่อนการฉีดวัคซีนแห่งชาติ โดยเข้าถึงผู้อยู่อาศัยโดยตรงโดยใช้ฐานข้อมูลของข้อมูลติดต่อ เช่น หมายเลขโทรศัพท์และอีเมล พลเมืองอิสราเอลทุกคนต้องลงทะเบียนกับหนึ่งในองค์กรหลักประกันสุขภาพสี่องค์กรของประเทศ
ปัญหาการกระจายวัคซีน

ทางการอิสราเอลประสบปัญหาในการแจกจ่ายวัคซีนป้องกันโควิด-19 ก่อนเริ่มการขับเคลื่อนการฉีดวัคซีน ซึ่งรวมถึงปัญหาในการจัดตารางนัดหมาย การตีความคุณสมบัติเบื้องต้นอย่างไม่ชัดเจน ซึ่งนำไปสู่ปัญหา และการขาดการแจกจ่ายที่เพียงพอไปยังหมู่บ้านที่มีประชากรน้อยและชุมชนอาหรับ-อิสราเอล
การแจกจ่ายวัคซีนให้กับชาวปาเลสไตน์ยังไม่ทั่วถึงเท่าพลเมืองอิสราเอล ในช่วงต้นเดือนมีนาคม มีปัญหาอุปทานวัคซีนป้องกันโควิด-19 ไม่เพียงพอสำหรับบุคลากรทางการแพทย์ทั้งหมด จนถึงเดือนมีนาคม เมื่ออิสราเอลเริ่มให้วัคซีนแก่คนงานชาวปาเลสไตน์ด้วยวัคซีนโควิด-19 ของโมเดอร์นา ทางองค์การบริหารแห่งชาติปาเลสไตน์ได้รับปริมาณที่เพียงพอสำหรับประมาณ 6,000 คนเท่านั้น ขณะที่กาซามีประชากรประมาณ 2 ล้านคน เจ้าหน้าที่ขององค์การสหประชาชาติเรียกร้องให้มีการสนับสนุนการฉีดวัคซีนชาวปาเลสไตน์มากขึ้น และชื่นชมความช่วยเหลือของอิสราเอลในเรื่องนี้ ขณะที่องค์กรแอมเนสตี้ อินเตอร์เนชั่นแนล แสดงความกังวลว่าอิสราเอลไม่ได้ทำเพื่อชาวปาเลสไตน์มากเพียงพอสำหรับสถานการณ์การระบาดของโควิด-19 เจ้าหน้าที่สาธารณสุขของอิสราเอลบางคนเรียกร้องให้รัฐบาลให้วัคซีนแก่ชาวปาเลสไตน์ทุกคน
ตามรายงานของเว็บไซต์ Business Insider พลเมืองอิสราเอลไม่ว่าถิ่นกำเนิดใด ๆ รวมทั้งชาวปาเลสไตน์ในเยรูซาเล็มตะวันออก มีสิทธิ์ได้รับวัคซีน โดยผู้ที่มีอายุมากกว่า 60 ปี, เจ้าหน้าที่สาธารณสุข และ "กลุ่มที่มีความเสี่ยงอย่างยิ่ง" ได้รับการจัดลำดับความสำคัญ อย่างไรก็ตาม ชาวปาเลสไตน์ประมาณห้าล้านคนในเขตเวสต์แบงก์และฉนวนกาซา (ซึ่งไม่ได้อยู่ภายใต้การควบคุมของอิสราเอล) ไม่มีสิทธิ์เนื่องจากการรักษาพยาบาลของพวกเขาอยู่ภายใต้เขตอำนาจของทางการปาเลสไตน์ตามข้อตกลงออสโล ในช่วงปลายเดือนมีนาคม อิสราเอลให้วัคซีนแก่คนงานชาวปาเลสไตน์มากกว่า 100,000 คน
เมื่อเดือนมีนาคม พ.ศ. 2564 ชาวยิวฮาเรดีและชาวอาหรับ-อิสราเอลมีอัตราการฉีดวัคซีนที่ต่ำกว่า เมื่อเทียบกับประชากรส่วนอื่น ๆ ในอิสราเอล ประชากรเหล่านี้ยังค่อนข้างจะลังเลหรือสงสัยเกี่ยวกับการฉีดวัคซีนอีกด้วย กลุ่มชาวยิวฮาเรดีมีประชากรประมาณ 12% ของอิสราเอล
ประชากรเกือบ 100,000 คน (หรือประมาณ 2% ของชาวอิสราเอลที่ได้รับวัคซีน) ไม่ได้รับการฉีดวัคซีนเข็มที่สองหลังจากได้รับเข็มแรก เจ้าหน้าที่จากกระทรวงสาธารณสุขของอิสราเอลระบุว่า ปัจจัยสองประการที่ทำให้มีความไม่เต็มใจที่จะรับวัคซีนครั้งที่สอง คือข้อมูลที่ผิดและความกลัวต่อผลข้างเคียง กระทรวงสาธารณสุขระบุว่า อัตราเร็วในการฉีดวัคซีนในอิสราเอลช้าลงเมื่อเทียบกับความเร็วเดิม
ในขณะที่ผู้เยาว์อายุต่ำกว่า 16 ปีรวมอยู่ในสัดส่วนของประชากรที่ต้องฉีดวัคซีนเพื่อให้มีภูมิคุ้มกันหมู่ แต่ไม่มีวัคซีนที่อนุมัติสำหรับผู้ที่มีอายุต่ำกว่า 16 ปี เจ้าหน้าที่สาธารณสุขระบุว่าสัดส่วนการฉีดวัคซีนของประชากรอิสราเอลต้องถึง 80% สำหรับภูมิคุ้มกันหมู่ที่สมบูรณ์
สมาคมฟุตบอลอิสราเอล

| ยูฟ่า |
| --- | --- |
ก่อตั้ง: 14 สิงหาคม ค.ศ. 1928 (1928-08-14)
สำนักงานใหญ่: รามัตกัน
สมาชิกฟีฟ่า: 17 พฤษภาคม ค.ศ. 1929 (1929-05-17)
สมาชิกยูฟ่า: ค.ศ. 1994
Chairman: โอเรน ฮัสซอน
เว็บไซต์: football.org.il
สมาคมฟุตบอลอิสราเอล (IFA; ฮีบรู: ההתאחדות לכדורגל בישראל, HaHit'aḥdut leKaduregel beIsrael) เป็นหน่วยงานที่บริหารฟุตบอลในประเทศอิสราเอล ทำหน้าที่ดูแลการแข่งขันฟุตบอลลีก ฟุตบอลคัพ ซูเปอร์คัพ และฟุตบอลทีมชาติอิสราเอล สมาคมก่อตั้งขึ้นใน ค.ศ. 1928 ในนามสมาคมฟุตบอลปาเลสไตน์ สำนักงานใหญ่ของสมาคมตั้งอยู่ที่รามัตกัน
ประวัติ

สมาคมฟุตบอลปาเลสไตน์ (PFA) หรือสมาคมฟุตบอลเอเรตซ์อิสราเอล ก่อตั้งขึ้นเมื่อวันที่ 14 สิงหาคม ค.ศ. 1928 และได้ยืนยันเพื่อสมัครเข้าเป็นสมาชิกฟีฟ่าเมื่อวันที่ 17 ธันวาคม ค.ศ. 1928 และได้เป็นสมาชิกในวันที่ 17 พฤษภาคม ค.ศ. 1929 โดยฟีฟ่าประกาศรับรองเมื่อวันที่ 6 กรกฎาคม สมาคมฟุตบอลปาเลสไตน์เปลี่ยนชื่อเป็นสมาคมฟุตบอลอิสราเอลหลังจากที่มีการก่อตั้งรัฐอิสราเอลใน ค.ศ. 1948
สมาคมฟุตบอลอิสราเอลเคยเป็นสมาชิกของสมาพันธ์ฟุตบอลเอเชีย (เอเอฟซี) ระหว่าง ค.ศ. 1954–1974 แต่หลังจากที่สมาชิกชาติอาหรับพร้อมใจกันคว่ำบาตรด้วยการไม่แข่งขันกีฬากับอิสราเอล ทำให้สมาคมฟุตบอลอิสราเอลไม่ได้เป็นสมาชิกของสมาพันธ์ฟุตบอลใดเลยจนถึง ค.ศ. 1992 ในช่วงนั้น อิสราเอลลงเล่นในการแข่งขันระดับฟีฟ่าและรอบคัดเลือกของการแข่งขันโดยโอเอฟซี, ยูฟ่า และคอนเมบอล เป็นบางครั้ง
ใน ค.ศ. 1992 สมาคมฟุตบอลอิสราเอลสมัครเข้าเป็นสมาชิกยูฟ่า ก่อนที่จะเป็นสมาชิกอย่างเต็มตัวในอีกสองปีถัดมา ทำให้นับตั้งแต่ ค.ศ. 1992 เป็นต้นมา ฟุตบอลทีมชาติอิสราเอลและสโมสรฟุตบอลจากอิสราเอลจะได้ลงเล่นในการแข่งขันระดับทวีปยุโรป
รางวัล

ใน ค.ศ. 1979 โยเซฟ เยกูเตียลี ผู้ก่อตั้งสมาคมฟุตบอลอิสราเอล มอบรางวัลอิสราเอลแก่สมาคม "ในฐานะที่วางรากฐานระหว่างประเทศแก่วงการกีฬาอิสราเอล"
แหล่งข้อมูลอื่น

เว็บไซต์ทางการ
Israel เก็บถาวร 2018-07-25 ที่ เวย์แบ็กแมชชีน at FIFA site
Israel at UEFA site
| ด ค กสมาคมกีฬาฟุตบอลแห่งชาติของทวีปยุโรป (ยูฟ่า) |
| --- | --- |
ปัจจุบัน:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  อังกฤษ  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  ยิบรอลตาร์  กรีซ  ฮังการี  ไอซ์แลนด์  อิสราเอล  อิตาลี  คาซัคสถาน  คอซอวอ  ลัตเวีย  ลีชเทินชไตน์  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  มาซิโดเนียเหนือ  นอร์เทิร์นไอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน  เวลส์ 
อดีต:  เยอรมนีตะวันออก  ซาร์แลนด์  เซอร์เบียและมอนเตเนโกร  สหภาพโซเวียต  ยูโกสลาเวีย
อม-รี

กษัตริย์แห่งอิสราเอลในคัมภีร์ไบเบิล
| อม-รี |
| --- | --- |
อม-รีจากหนังสือโปรมป์ตูอาริอูงอีโกนูงอีงซิงนิออรูงโดยกีโยม รูเย (ค.ศ. 1553)
กษัตริย์แห่งอิสราเอลเหนือ
ครองราชย์: 885-874 ปีก่อนคริสตกาล
ก่อนหน้า: ศิมรีและทิบนี
ถัดไป: อาหับ

พระราชบุตร: อาหับ อาธาลิยาห์ นิมชี?
ราชสกุล: ราชวงศ์อม-รี
ในคัมภีร์ฮีบรู อม-รี (อังกฤษ: Omri, /ˈɒmraɪ/ om-ry; ฮีบรู: עָמְרִי‎, ‘Omrī; แอกแคด: 𒄷𒌝𒊑𒄿 Ḫûmrî [ḫu-um-ri-i]; fl. ศตวรรษที่ 9 ก่อนคริสตกาล) เป็นกษัตริย์ลำดับที่ 6 ของราชอาณาจักรอิสราเอลเหนือ พระองค์เป็นนักรบผู้ประสบความสำเร็จในการขยายราชอาณาจักรอิสราเอลเหนือ กษัตริย์พระองค์อื่น ๆ ที่มาจากราชวงศ์อม-รีได้แก่ อาหับ อาหัสยาห์ เยโฮรัม และอาธาลิยาห์ อม-รีเป็นกษัตริย์พระองค์ที่ 2 ที่ถูกกล่าวถึงในคัมภีร์ไบเบิลโดยไม่มีการระบุถึงเผ่าต้นกำเนิดของพระองค์ เช่นเดียวกับศิมรีกษัตริย์ลำดับก่อนหน้าพระองค์ที่ครองราชย์เพียง 7 วัน มีความเป็นไปได้อย่างหนึ่ง (แม้ไม่ได้รับการพิสูจน์) ว่าพระองค์มาจากเผ่าอิสสาคาร์
พระคัมภีร์ไม่ได้กล่าวถึงเชื้อสายของอม-รี พระนามของพระองค์อาจมาจากภาษาชาวอาโมไรต์ ภาษาอาหรับ หรือภาษาฮีบรู อม-รีได้ชื่อว่าเป็นผู้สร้างเมืองสะมาเรียและสถาปนาให้เป็นเมืองหลวงของพระองค์  แม้ว่าคัมภีร์ไบเบิลไม่ได้กล่าวถึงพระราชกิจอื่น ๆ ในรัชสมัยของพระองค์ แต่ก็บรรยายว่าพระองค์ทรงกระทำสิ่งชั่วมากกว่ากษัตริย์ทุกพระองค์ที่อยู่ก่อนหน้าพระองค์ สมมติฐานหนึ่งในสมัยใหม่ยืนยันว่าอม-รีในฐานะผู้ก่อตั้งราชวงศ์อม-รีซึ่งเป็นราชวงศ์ของชาวอิสราเอล ทำให้ราชอาณาจักรของพระองค์ก่อตั้งเป็นรัฐแรกในแผ่นดินอิสราเอล จากนั้นราชอาณาจักรยูดาห์ก็ประสบความสำเร็จในการเป็นรัฐในภายหลัง
แหล่งข้อมูลนอกคัมภีร์ไบเบิลอย่างศิลาจารีกเมชาและโอเบลิสก์ดำแห่งชัลมาเนเสอร์ที่ 3 ก็กล่าวถึงพระนามของอม-รี อย่างไรก็ตามในกรณีของโอเบลิสก์ดำ การอ้างอิงมีลักษณะเป็นการกล่าวถึงราชวงศ์ที่ตั้งชื่อตามอม-รีมากกว่าจะเป็นตัวอม-รีเอง วิทยานิพนธ์รองโดย Thomas Thompson และ Niels Peter Lemche ให้ความเห็นว่าอม-รีอาจเป็นชื่อราชวงศ์ที่บ่งชี้ถึงผู้ก่อตั้งแรกสุดชองราชอาณาจักรอิิสราเอล แทนที่จะเป็นพระนามบ่งบอกถึงกษัตริย์พระองค์จริงในประวัติศาสตร์
อภิสุทธิสถาน

เขตศักดิ์สิทธิ์ด้านในของพลับพลาของศาสนายูดาห์
แบบจำลองของพลับพลาแสดงวิสุทธิสถาน ด้านหลังม่านด้านในเป็นอภิสุทธิสถาน
อภิสุทธิสถาน (อังกฤษ: Holy of Holies; ฮีบรู: קֹדֶשׁ הַקֳּדָשִׁים Qōḏeš haqQŏḏāšīm หรือ Kodesh HaKodashim; อาจเรียกว่า הַדְּבִיר haDəḇīr, 'เขตศักดิ์สิทธิ์') เป็นคำในคัมภีร์ฮีบรูที่ใช้กล่าวถึงเขตศักดิสิทธิ์ด้านในของพลับพลาที่ซึ่งพระเจ้าทรงสถิต ตามธรรมเนียมของชาวฮีบรู พื้นที่นี้ถูกกำหนดโดยเสา 4 ต้นที่ยึดม่านที่กั้นพื้นที่ไว้ ในพื้นที่นั้นมีหีบแห่งพันธสัญญาตั้งอยู่เหนือพื้น ตามความในคัมภีร์ฮีบรูหีบแห่งพันธสัญญาบรรจุบัญญัติ 10 ประการซึ่งพระเจ้าประทานแก่โมเสสบนภูเขาซีนาย กล่าวกันว่าพระวิหารในเยรูซาเล็มถูกสร้างขึ้นโดยกษัตริย์ซาโลมอนเพื่อรักษาหีบแห่งพันธสัญญา
ธรรมเนียมของศาสนายูดาห์โบราณมองว่าอภิสุทธิสถานเป็นจุดเชื่อมต่อทางจิตวิญญาณระหว่างสวรรค์และโลก เรียกว่า "axis mundi"
อภิสุทธิสถานในฐานะส่วนหนึ่งของพระวิหารในเยรูซาเล็มของศาสนายูดาห์ตั้งอยู่ในที่ใดที่หนึ่งบนเนินพระวิหาร ตำแหน่งที่แน่นอนว่าเนินยังคงเป็นประเด็นถกเถียงกันอยู่ โดยแหล่งข้อมูลดั้งเดิมของศาสนายูดาห์ระบุว่าตำแหน่งของอภิสุทธิสถานคือที่ศิลาฤกษ์ซึ่งอยู่ใต้มัสยิดโดมแห่งศิลา นักวิชาการศาสนายูดาห์คนอื่น ๆ แย้งว่ารายงานร่วมสมัยระบุตำแหน่งของพระวิหารอยู่ทางเหนือหรือทางตะวันออกของโดมแห่งศิลา
ครูเสดของศาสนาคริสต์เชื่อมโยงอภิสุทธิสถานกับบ่อวิญญาณซึ่งเป็นถ้ำขนาดเล็กที่อยู่ใต้ศิลาฤกษ์ของโดมแห่งศิลา
ดูเพิ่ม

ฮนเด็ง อาคารศักดิ์สิทธิ์ที่สุดของศาลเจ้าชินโต
หน่วยแอลไพน์

หน่วยทางการทหาร
| หน่วยแอลไพน์ |
| --- | --- |
เยฮิดัตฮาแอลไพน์นิสทิม
ประจำการ: ค.ศ. 1974 – ปัจจุบัน
ประเทศ:  อิสราเอล
ขึ้นต่อ:  กองทัพอิสราเอล
เหล่า:  กองทัพบกอิสราเอล
รูปแบบ: ทหารราบพิเศษ
บทบาท: การสงครามหิมะ การสงครามภูเขา
ขึ้นกับ: กองบัญชาการเหนือ  กองพลบาชานที่ 210 กองพลน้อยเฮอร์มอนที่ 810
พลไต่เขาระหว่างการฝึกซ้อมในภูเขาเฮอร์มอน
การรณรงค์การสื่อสารของกองกำลังป้องกันอิสราเอล มีเด็กชาวปาเลสไตน์ที่ได้รับการวินิจฉัยว่าเป็นมะเร็ง กับทหารแอลไพน์มาเยี่ยมชมภูเขาเฮอร์มอน
หน่วยแอลไพน์ (ฮีบรู: יחידת האלפיניסטים; อังกฤษ: Alpinist Unit) เป็นหน่วยสำรองทหารราบพิเศษของกองกำลังป้องกันอิสราเอล ภายใต้คำสั่งของกองบัญชาการเหนือ ซึ่งเชี่ยวชาญในการสงครามภูเขา, การสงครามหิมะ และการสงครามภูมิประเทศที่ยากลำบากในแนวรบด้านเหนือ โดยเฉพาะภูเขาเฮอร์มอน
พลไต่เขามีความเชี่ยวชาญในหลาย ๆ ด้านของการสงครามหิมะ ซึ่งรวมถึงการยิงและการโจมตีขณะไถลบนสกี และสโนว์แคท (รถสำหรับวิ่งบนหิมะ) ที่สร้างตามประสงค์, กลยุทธ์การป้องกัน และอื่น ๆ โดยหน่วยนี้ได้รับการก่อตั้งขึ้นในปี ค.ศ. 1983 การฝึกอบรมของหน่วยมักจะดำเนินการโดยสมาชิกของมาร์คอสอินเดีย, กองกำลังชายแดนพิเศษ/กอร์ข่า และหน่วยจู่โจมพิเศษกองทัพบกเนปาล/กองพลน้อยหมายเลข 10
อุปกรณ์มาตรฐานของพวกเขาประกอบด้วยปืนเล็กยาวจู่โจมเอ็ม 4 คาร์ไบน์, ปืนเล็กยาวจู่โจมใหม่ของอิสราเอล ทาวอร์ ทาร์-21, ปืนกลเบา "เนเกฟ" รวมถึงปืนไรเฟิลซุ่มยิง ซึ่งส่วนใหญ่เป็นเอ็ม 24 และเอสอาร์-25
แหล่งข้อมูลอื่น

The Alpinists, Exhibition in the IDF & defense establishment archives เก็บถาวร 2019-12-17 ที่ เวย์แบ็กแมชชีน
ชาลอม

"ชาลอม" ในภาษาฮีบรู
ชาลอม (ฮีบรู: שָׁלוֹם, ฮีบรูเซฟาร์ติก/ฮีบรูอิสราเอล: Shalom; ฮีบรูอาซเกนาซี/ยิดดิช: Sholem, Shoilem, Shulem) เป็นคำภาษาฮีบรูที่หมายถึง สันติภาพ ความสมบูรณ์ และสวัสดิภาพ และสามารถใช้เป็นสำนวนในความหมายทั้งสวัสดีและลาก่อน คำนี้สามารถหมายถึงสันติภาพระหว่างสิ่งที่มีอยู่จริงสองอย่าง (โดยเฉพาะระหว่างมนุษย์กับพระเจ้าหรือระหว่างสองประเทศ) หรือความเป็นอยู่ที่ดี สวัสดิภาพหรือความปลอดภัยของปัจเจกบุคคลหรือกลุ่มของปัจเจกบุคคล คำคำนี้ยังพบในรูปแบบอื่น ๆ อีก โดยมีความหมายเช่นเดียวกับ salaam ในภาษาอาหรับ sliem ในภาษามอลตา Shlama (ܫܠܡܐ) ในภาษาซีเรียค และภาษาอราเมอิกใหม่อัสซีเรีย และ sälam ในภาษากลุ่มเซมิติกในเอธิโอเปีย คำเหล่านี้มีที่มาจากรากศัพท์ S-L-M ในภาษาเซมิติกดั้งเดิม
การใช้งาน

คำว่าชาลอมสามารถใช้ในหน้าที่ต่างๆอย่างหลากหลายทั้งนาม คุณศัพท์ กริยาและกริยาวิเศษณ์ มีการใช้คำว่าชาลอมในการพูดและการเขียนภาษาฮีบรูในหลายบริบท ดังนี้
Shalom aleichem (שָׁלוֹם עֲלֵיכֶם; "ความรู้สึกที่ดีจงมาถึงคุณ" หรือ "ขอให้คุณรู้สึกดี"หรือ "สันติจงมีแด่ท่าน") เป็นการใช้เป็นคำทักทาย มีค่าเท่ากับสวัสดีในภาษาฮีบรู  ตัวอย่างเช่น "shabat shalom!" การตอบสนองต่อคำทักทายนี้คือ “ขอให้คุณรู้สึกดี ( עֲלֵיכֶם שָׁלוֹם, aleichem shalom)  คำนี้มีที่มาเดียวกันกับภาษาอาหรับ Assalamu alaikum  ในวันชาบัทหรือสะบาโต (shabbat) ของชาวยิวจะมีการร้องเพลง “Shalom aleichem” เนื้อหาของเพลงเป็นการสรรเสริญพระเจ้าว่า พระเจ้าทรงเป็นองค์แห่งสันติ
ในกอสเปล พระเยซูมักจะทักทายว่า “ขอให้สันติจงมีแด่ท่าน” ซึ่งแปลมาจาก shalom aleichem
ในตัวของมันเอง ชาลอมเป็นคำย่อที่ใช้เป็นคำทักทายกันโดยทั่วไปในภาษาฮีบรูสมัยใหม่ และใช้เป็นคำอำลา  ซึ่งคล้ายคลึงกับคำภาษาฮาวาย aloha ภาษาอังกฤษ good evening และนมัสเต (namaste) ในประเทศอินเดีย หรือคำว่า สวัสดี ใน ภาษาไทยชาลอมใช้โดยชาวยิวทั่วโลกรวมทั้งกลุ่มชนที่ไม่ใช่ชาวยิวด้วย
Shabbat shalom (שַׁבָּת שָׁלוֹם) เป็นคำทักทายที่ใช้โดยทั่วไปในวันชาบัทหรือวันสะบาโต จะใช้มากในบริเวณของชาวยิวมิซราฮี ชาวยิวเซฟาร์ดี หรือบริเวณที่ได้รับอิทธิพลจากภาษาฮีบรูอิสราเอลสมัยใหม่ ชุมชนชาวยิวอาซเกนาซีจะนิยมใช้ภาษายิดดิช Gut shabbes
Ma sh'lom'cha (מַה שְׁלוֹמְךָ; "อะไรคือสันติภาพ/ความรู้สึกที่ดีของคุณ?") เป็นรูปประโยคที่ใช้กับผู้ชาย ถ้าผู้หญิงจะใช้ Ma sh'lomech ผู้หญิงหลายคนใช้ Ma sh'lomchen? กลุ่มของผู้ชายหรือมีหลายเพศปนกันใช้  Ma sh'lomchem?
Alav hashalom (עַלָיו הַשָּׁלוֹם; "ขอให้สันติภาพจงมีแก่เขา") เป็นวลีที่ใช้ในชุมชนชาวยิว โดยเฉพาะชาวยิวอาซเกนาซี หลังจากกล่าวถึงชื่อของคนที่ไม่ได้รับการยอมรับ
Oseh shalom เป็นส่วนหนึ่งของข้อความที่พบในประโยคสรุปในบทสวดส่วนใหญ่ของชาวยิว รูปเต็มคือ עוֹשֶׂה שָׁלוֹם בִּמְרוֹמָיו, הוּא יַעֲשֶׂה שָׁלוֹם עַלֵינוּ, וְעַל כָּל יִשְׂרָאֵל וְאִמְרוּ אָמֵן (Oseh shalom bimromav, hu ya'aseh shalom aleynu, ve'al kol Yisrael ve'imru amen) ซึ่งหมายถึง พระเจ้าผู้สร้างสันติภาพในส่วนที่สูงที่สุดของพระองค์ เขาสร้างสันติภาพให้เราและอิสราเอลทั้งหมด อาเมน มีจุดกำเนิดมาจาก หนังสือโยบ 25:2
คำชาลอมใช้โดยทั่วไปในเพลงยอดนิยมในอิสราเอง เช่น "In Our Garden," "Ratziti Sheteda," และ"Shalom Chaverim"
ประธานาธิบดีของสหรัฐ บิล คลินตันได้จบคำสรรเสริญที่กล่าวต่อยิตซัก ราบิน ว่า Shalom, chaver (ลาก่อน, เพื่อนรัก)
คำที่ใกล้เคียงกันในภาษาฮีบรูสมัยใหม่ได้แก่ l'shalem (לְשַׁלֵּם), "จ่าย" และ shalem (שָׁלֵם), "สมบูรณ์"
การใช้ทางศาสนายูดาย

ในศาสนายูดาย ชาลอมหรือสันติภาพเป็นหลักการที่สำคัญข้อหนึ่งในโตราห์  “ทางของเธอคือทางที่สุภาพ และทางทั้งหมดของเธอคือสันติภาพ”) ในทาลมุดอธิบายว่า โตราห์ทั้งหมดคือการสร้างทางสู่สันติภาพ ในหนังสือ Not the Way It’s Supposed to Be: A Breviary of Sin เขียนโดย Cornelius Plantinga ได้อธิบายว่าแนวคิดรวบยอดของพันธสัญญาเดิมคือสันติภาพ
การเชื่อมโยงพระเจ้า มนุษย์และสิ่งที่พระองค์ทรงสร้างขึ้นทั้งหมดเข้าด้วยกันคือสิ่งที่ศาสดาพยากรณ์เรียกว่าชาลอม  เราเรียกมันว่าสันติภาพ แต่ความหมายของมันห่างไกลจากสันติภาพของจิตใจหรือข้อตกลงสงบศึกระหว่างศัตรู  ชาลอมในอีกแบบหนึ่ง หมายถึงทางที่สิ่งนั้นต้องเป็น
การใช้เป็นชื่อ > ใช้เป็นชื่อพระเจ้า

ในทาลมุดกล่าวว่า “พระนามของพระเจ้าคือสันติภาพ” (Pereq ha-Shalom, Shab. 10b) (Judges 6:24) มีการห้ามใช้คำทักทายว่าชาลอมในสถานที่ที่ไม่ศักดิ์สิทธิ์ เช่นในห้องน้ำ (Talmud, Shabbat, 10b)
การใช้เป็นชื่อ > ใช้เป็นชื่อบุคคล

ชาลอมเป็นคำทั่วไปในภาษาฮีบรูสมัยใหม่ที่ใช้เป็นชื่อหรือนามสกุล โดยมากนิยมใช้เป็นชื่อผู้ชาย แต่ก็ใช้เป็นชื่อผู้หญิงได้ ตัวอย่าง เช่น Shalom Harlow ชื่อของผู้ชายที่ใกล้เคียงได้แก่ Shlomi (ความรู้สึกดีของฉัน) และ Solomon ชื่อของผู้หญิงที่เกี่ยวข้องได้แก่ Shulamit, Shulamith, Shlomtzion หรือ Shlomzion และ Salome และ Shlomith
ชื่อ Shlomo “สันติภาพของเขา” (มาจาก shalom, Solomon, שלומו) อ้างถึงพระเจ้าแห่งสันติภาพ
ชาลอม อะเลยเชม เป็นนามปากกาของโซโลมอน นาอูโมวิช ราไบโนวิทซ์ (Solomon Naumovich Rabinovich) ผู้เขียนหนังสือเรื่อง Tevye and his Daughters
การใช้เป็นชื่อ > ใช้เป็นชื่อเหตุการณ์

สงครามเลบานอน พ.ศ. 2525 มีชื่อเรียกในภาษาฮีบรูว่า Milhemeth Shlom Hagalil (ฮีบรู: מלחמת שלום הגליל) ซึ่งหมายถึงสงครามเพื่อสันติภาพแห่งกาลิลี
การใช้เป็นชื่อ > ในฐานะชื่อองค์กร

ชาลอมเป็นส่วนหนึ่งของชื่อองค์ กรซึ่งเกี่ยวข้องกับสันติภาพระหว่างอิสราเอลกับชาวอาหรับ  ได้แก่  Brit Tzedek v Shalom, Brit Shalom, Gush Shalom, Hevel Shalom, Neve Shalom, Shalom Achshav, Shalom Sesame, Beth Israel JMI - Shalom,Shalom (รายการโทรทัศน์ในโฮโนลูลู ฮาวาย)
การใช้เป็นชื่อ > ชื่อของสถานที่และสิ่งก่อสร้าง

Shalom ถูกใช้เป็นส่วนหนึ่งของชื่อสิ่งก่อสร้างและสถานที่ ดังต่อไปนี้,
Beth Sholom Synagogue ในสวนสาธารณะเอลกิน เพนซิลเวเนีย ออกแบบโดย  Frank Lloyd Wright
Neve Shalom Synagogue ในอิสตันบูล ตุรกี
Shalom BC, ศูนย์ข้อมูลและการอ้างอิงของชาวยิว ในแวนคูเวอร์ แคนาดา
สวนสาธารณะชาลอม ในแคโรไลนาเหนือและเดนเวอร์ โคโรลาโด
Shalom Meir Tower ในเทลอาวีฟ อิสราเอล
Shalom Christian Academy ในมาเรียน เพนซิลเวเนีย
Valley Beth Shalom ในเอนซิโน แคลิฟอร์เนีย
กระทรวงชาวยิวอิสราเอลเบธ ในโฮโนฮูลู ฮาวาย  bethisraeljewishministries.org
กระทรวงคริสเตียนชาลอม  ในมาราเบญา ตรินิแดดและโตเบโก
การใช้เป็นชื่อ > อื่นๆ

SS Shalom เป็นเรือขนส่งที่สร้างโดย Zim Lines, อิสราเอล (พ.ศ. 2507 - 2510)
ชาลอมเป็นชื่อเพลงของวอลแตร์ในซีดีชุด The Devil's Bris
ชาลอม (Şalom) เป็นหนังสือพิมพ์รายสัปดาห์ของชาวยิวที่ตีพิมพ์ในอิสตันบูล ประเทศตุรกี โดยตีพิมพ์เป็นภาษาตุรกี และมี 1 หน้าเป็นภาษาลาดิโน
"ชาลอม" (สีน้ำเงิน) และ"Salaam" (สีเขียว) หมายถึง "สันติภาพ" ในภาษาฮีบรูและภาษาอาหรับตามลำดับ